Kauhajokis
Kauhajokis (suom. Kauhajoki) – miestas ir savivaldybė Vakarų Suomijos provincijos Pietų Ostrobotnijos regione. Miestas turi 14 411 gyventojų (2008-08-31 duomenys). Municipaliteto teritorija užima 1315,46 km² plotą (iš jų 16,45 km² – vanduo). Vidutinis gyventojų tankis yra 11,09 gyv./km². Miestas yra vienkalbis (suomių kalba). Žiemos karo metu mieste buvo Suomijos parlamentas. Miestas išgarsėjo 2008 m. rugsėjo 23 d. dėl Kauhajokio koledžo žudynių.